**ZMLUVA**

**o predaji hnuteľného majetku**

uzatvorená podľa ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej aj ako „**Zmluva***“*)

##### Článok I

##### Zmluvné strany.

**Predávajúci:**

Obchodné meno: **Slovenská pošta, a.s.**

Sídlo: Partizánska cesta 9, 975 99 Banská Bystrica

V zastúpení: Ing. Jana Hajková, poverená výkonom funkcie riaditeľka financií

JUDr. Milan Kračún, riaditeľ správy majetku

Obidvaja na základe poverenia SP, a.s., v zmysle podpisového poriadku OS-03 v platnom znení.

IČO: 36 631 124

DIČ: 2021879959

IČ DPH: SK2021879959

Bankové spojenie: 365.bank, a. s.

IBAN: SK9765000000003001130011

SWIFT/BIC: POBNSKBA

Zapísaný v Obchodnom registri Okresného súdu Banská Bystrica, oddiel: Sa, vložka č. 803/S

*(ďalej len „****predávajúci****“)*

a

**Kupujúci:**

* fyzická osoba – občan

Meno a priezvisko:

Dátum narodenia:

Trvalé bydlisko:

Štátna príslušnosť:

Bankové spojenie:

IBAN:

SWIFT/BIC:

* právnická osoba alebo fyzická osoba-podnikateľ

Obchodné meno/Názov:

Sídlo/Miesto podnikania::

V mene spoločnosti:

IČO:

DIČ:

IČ DPH:

Bankové spojenie:

IBAN:

SWIFT/BIC:

Fakturačná adresa:

Zapísaný

*(ďalej len „****kupujúci****“)*

**Čl. I.**

**Predmet zmluvy**

* 1. Predávajúci je výlučným vlastníkom súboru archívnych posuvných regálov umiestnených v budove na Lovinského ul. 35, Bratislava. Predmet kúpy je bližšie špecifikovaný v Prílohe č. 1 tejto zmluvy (ďalej len „**predmet kúpy**“).
  2. Predávajúci predáva kupujúcemu predmet kúpy za dohodnutú kúpnu cenu uvedenú v bode 2.1. Čl. II. zmluvy a kupujúci predmet kúpy za dohodnutú kúpnu cenu kupuje do svojho výlučného vlastníctva.

**Čl. II.**

**Kúpna cena a termín platby**

* 1. Celková kúpna cena za celý predmet kúpy uvedený v čl. 1 tejto zmluvy je stanovená na sumu:

**Základ dane pri 20 % DPH ........... EUR**

**DPH 20 % ........... EUR**

**Celkom k úhrade vrátane DPH ........... EUR**

**(slovom: ................EUR)**

* 1. V kúpnej cene uvedenej v bode 2.1 je zahrnutá cena za celý predmet kúpy v zmysle Prílohy č. 1 tejto zmluvy.
  2. Kupujúci sa zaväzuje zaplatiť predávajúcemu dohodnutú kúpnu cenu za predmet kúpy nasledujúcim spôsobom:

1. prvá časť celkovej kúpnej ceny v sume 1 000,00 EUR bola uhradená formou zloženia zábezpeky, ktorá bola v zmysle podmienok verejného ponukového konania poukázaná zo strany kupujúceho na účet predávajúceho. Zábezpeka v sume 1 000,00 EUR bol pripísaná na účet predávajúceho uvedený v záhlaví tejto zmluvy, pod variabilným symbolom ..............., dňa ..............., pričom táto zábezpeka sa v celej výške započítava na prvú časť kúpnej ceny.
2. druhú časť celkovej kúpnej ceny v sume .............EUR uhradí kupujúci na účet predávajúceho uvedený v záhlaví tejto zmluvy, pod variabilným symbolom ................... do 3 dní odo dňa nadobudnutia účinnosti tejto zmluvy.
   1. Peňažný záväzok kupujúceho zaplatiť predávajúcemu dohodnutú kúpnu cenu je splnený pripísaním platenej sumy na účet predávajúceho uvedený v bode 2.1. tohto článku zmluvy.
   2. Ak sa kupujúci dostane do omeškania s úhradou kúpnej ceny alebo jej časti a túto neuhradí ani na základe výzvy predávajúceho do 5 dní od vyzvania predávajúcim, je predávajúci oprávnený bez ďalšieho odstúpiť od tejto zmluvy.
   3. Predávajúci vystaví kupujúcemu faktúry k prijatým platbám v zmysle príslušných ustanovení zákona č. 222/2004 Z. z. o dani z pridanej hodnoty. Následne ku dňu prevzatia predmetu kúpy kupujúcim vystaví predávajúci konečnú faktúru v zmysle platných právnych predpisov.

**Čl. III.**

**Odovzdanie predmetu kúpy**

* 1. Kupujúci je povinný prevziať celý predmet kúpy najneskôr do 10 (slovom desať) dní od nadobudnutia účinnosti tejto zmluvy a s preberaním začať bezodkladne po doručení oznámenia predávajúceho podľa nasledujúcej vety. Dátum nadobudnutia účinnosti tejto zmluvy oznámi predávajúci kupujúcemu e-mailom bezodkladne po nadobudnutí jej účinnosti, s uvedením odkazu, kde je zmluva zverejnená. Kupujúci na vlastné náklady vykoná demontáž a odvoz súboru posuvných archívnych regálov z budovy Slovenskej pošty, a.s. na Lovinského 35, Bratislava, najneskôr do 10 (slovom desať) dní od realizácie odkúpenia. Prevzatím predmetu kúpy sa rozumie fyzické prevzatie a podpísanie preberacieho protokolu o odovzdaní a prevzatí predmetu kúpy, ktorý bude obsahovať určenie predmetu kúpy, t.j. konkrétny opis predmetu kúpy, dátum, miesto vyhotovenia a podpisy zmluvných strán. Podpísanie preberacieho protokolu obidvomi zmluvnými stranami sa považuje za prevzatie predmetu kúpy kupujúcim a odovzdanie predmetu kúpy predávajúcim.
  2. Prevzatím predmetu kúpy preberá kupujúci celú zodpovednosť za predmet kúpy, vrátane zodpovednosti za škodu spôsobenú používaním predmetu kúpy. Prevzatím predmetu kúpy zároveň kupujúci znáša všetky náklady spojené s predmetom kúpy, napr. servis a pod.
  3. Zmluvné strany sa výslovne dohodli, že vlastnícke právo k predmetu kúpy prechádza z predávajúceho na kupujúceho momentom prevzatia predmetu kúpy.

**Čl. IV.**

**Nebezpečenstvo prechodu škody**

* 1. Nebezpečenstvo prípadného zničenia alebo poškodenia predmetu kúpy prechádza na kupujúceho momentom podpísania preberacieho protokolu, pre vylúčenie pochybností fyzické prevzatie a podpísanie preberacieho protokolu o odovzdaní a prevzatí predmetu kúpy prebehne ešte pred demontážou a odvozom súboru posuvných archívnych regálov z budovy Slovenskej pošty, a.s. na Lovinského 35, Bratislava v zmysle bodu 3.1. Čl. III. tejto zmluvy, t.j. prevzatím predmetu kúpy.

**Čl. V.**

**Poskytnutie záruky**

* 1. Kupujúci berie na vedomie, že predmetom kúpy je používané zariadenie – súbor archívnych posuvných regálov. Kupujúci prehlasuje, že pred podpisom tejto zmluvy sa oboznámil s predmetom kúpy osobnou obhliadkou a stav predmetu kúpy je mu dobre známy. Predávajúci prenecháva kupujúcemu predmet zmluvy podľa § 501 Občianskeho zákonníka v stave v akom stojí a leží.
  2. Predávajúci vzhľadom na technický stav predmetu kúpy a v závislosti na to stanovenú kúpnu cenu nezodpovedá za vady predmetu kúpy a neposkytuje kupujúcemu záručnú lehotu.
  3. Zmluvné strany sa dohodli, že kupujúci nebude voči predávajúcemu uplatňovať žiadne nároky z vád, ktoré predmet kúpy má pri prevzatí kupujúcim, ako aj z vád, ktoré sa na predmete kúpy vyskytnú po prevzatí kupujúcim.

**Čl. VI.**

**Pozáručný servis**

* 1. Predávajúci neposkytuje žiadny servis, ani dodaj náhradných dielov týkajúcich sa predmetu kúpy.

**Čl. VII.**

**Odstúpenie od zmluvy**

7.1. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpenie od tejto zmluvy doručujú zmluvné strany formou doporučenej zásielky.

7.2. Povinnosť doručiť odstúpenie od tejto zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto zmluvy alebo odmietnutím odstúpenie od zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie zmluvným stranám je rozhodná adresa, ktorá je uvedená v záhlaví tejto zmluvy.

7.3. Ustanoveniami odseku 7.2. tohto článku zmluvy sa bude spravovať aj doručovanie ostatných písomností medzi zmluvnými stranami (napr. výzvy a pod.), ak to nie je v rozpore s kogentnými ustanoveniami všeobecno-záväzných predpisov alebo ustanoveniami tejto zmluvy.

7.4. Zmluvné strany sa zaväzujú, že v prípade skončenia tejto zmluvy, nie je tým dotknutá povinnosť oboch zmluvných strán vyrovnať všetky vzájomné práva a povinnosti vzniknuté z právnych vzťahov podľa tejto zmluvy.

**Čl. VIII.**

**Záverečné ustanovenia**

8.1. Táto zmluva nadobúda platnosť dňom jej podpísania zmluvnými stranami. Táto zmluva  je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva nadobúda účinnosť dňom nasledujúcim po dni jej zverejnenia v registri.

8.2. Táto zmluva je vyhotovená v štyroch (4) vyhotoveniach, z ktorých tri (3) vyhotovenia obdrží predávajúci a jedno (1) kupujúci.

8.3. Zmluvné strany sa v zmysle § 262 ods. 1 Obchodného zákonníka dohodli, že sa táto zmluva spravuje ustanoveniam Obchodného zákonníka.

8.4. Všetky právne vzťahy v tejto zmluve neupravené sa riadia príslušnými ustanoveniami Obchodného zákonníka a právnym poriadkom Slovenskej republiky.

8.5. Zmeny a dodatky k tejto zmluve sa uskutočňujú výhradne písomnou formou prostredníctvom očíslovaného dodatku so súhlasom obidvoch zmluvných strán.

8.6. Neoddeliteľnou súčasťou tejto zmluvy je:

Príloha č. 1 – Opis predmetu kúpy

8.7. Zmluvné strany zhodne prehlasujú, že si túto zmluvu pozorne prečítali, obsahu porozumeli a na dôkaz toho, že text zmluvy so všetkými jej ustanoveniami zodpovedá ich vôli potvrdzujú túto zmluvu svojimi vlastnoručnými podpismi.

V \_\_\_\_\_\_\_\_\_\_\_\_\_, dňa \_\_\_\_\_\_2024 V \_\_\_\_\_\_\_\_\_\_\_\_\_\_, dňa \_\_\_\_\_2024

**Predávajúci: Kupujúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Jana Hajková**

poverená výkonom funkcie

riaditeľka financií

Slovenská pošta, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Milan Kračún**

riaditeľ správy majetku

Slovenská pošta, a.s.